Keskustelu:Luettelo Heinäveden julkisista taideteoksista ja muistomerkeistä

message: Itä-Suomen fotorupeaman 2/2019 aikana kuvasin useimmat tuolloin luetteloon listatut ja koordinaatein merkityt Heinäveden kohteet. Näitä puran lähiaikoina. Huomioita: 
* 1) Petäjäharjun hautausmaalta en löytänyt sankarihautausmaata tai sankarihautausmaan muistomerkkiä. Hautausmaalta löytyi nuorempi, (ilmeisesti) tuhkattujen vainajien yhteismuistokivi. Toisaalta Heinäveden kirkon sankarihautausmaan viereen oli sijoitettu (kuvaamani) muistokiviryhmä 16 Petäjäharjun sankarivainajalle (jonka laatan mukaan heistä 12 lepää Petäjäharjun hm:lla, 1 Kirkonmäen vanhalla hm:lla ja 3 kadonnut sodassa), mutta tällä muistokiviryhmällä ei ollut varsinaisesti erillistä yhteismuistoristiä tai muuta m.merkkiä. On huomattavaa, että lähteenä käytetyssä Sotasammon sivulla on valokuva, joka vaikuttaa vahvasti otetun Heinäveden kirkon edustalla (josta itsekin otin kuvan), sankarihautausmaan vierellä olevasta muistokiviryhmästä, muttei Petäjäharjun hautausmaalta. Mielestäni on tällöin virheellistä ja selkeästi harhaanjohtavaa väittää - kuten Sotasampo tekee - että yhteismuistomerkki olisi Petäjäharjun hautausmaalla (Varkaudentie 13)! 
replies: text: : Poistin nimikkeen "Sankarihautojen muistomerkki, Petäjäharju" koska Petäjäharjun hautausmaalla ei ole yhteismuistomerkkiä; Sotasammon viitteen yhteydessä oleva kuva on Heinäveden sankarihautausmaan vieressä olevasta muistokiviryhmästä. Ja sankarihautausmaan muistomerkit on jo kuvattuna taulukossa, joskin sankarimuistomerkin yhteydessä on myös muistoristi eikä pelkkää veistosta (kuvan voisi vaihtaa). --Paju (keskustelu) 22. elokuuta 2019 kello 23.56 (EEST)
replies: text: :: Tämä Heinäveden kirkon sankarihautausmaan laidalla sijaitseva muistomerkki esiintyy eräässä lähteessä nimellä Muualle siunatut sankarivainajat, ja se kerrotaan lisätyn vuonna 2015. Voisi varmaan palauttaa muistomerkin ja tallettaa kuvan tällä tai vaikka Muualle haudattujen sankarivainajien muistomerkin nimellä. --Paju (keskustelu) 21. elokuuta 2020 kello 21.53 (EEST)+ kuva 22. elokuuta 2020 kello 11.04
* 2) Epähuomiossa unohdin kirkonkylältä poislähtiessäni ja Varkauden Kangasniemelle kiirehtiässäni, auringon jo horisonttia lähestyessään, koukata Heinäveden terveyskeskuksen (palvelukseskuksen) kautta, jolloin Taru Mäntysen Sidos (2017) jäi kuvaamatta. 
* 3) Lisäksi kohdennusta, paikkatietoa ja kuvaamista odottaa Kauko Kortelaisen veistos Esitys alkaa. --Paju (keskustelu) 21. elokuuta 2019 kello 20.02 (EEST) ja 20.59 (EEST) + --Paju (keskustelu) 22. elokuuta 2019 kello 23.10 (EEST)

text: : Tutkiessani löytyisikö Commonsista kuvaa Heinäveden kotiseutumuseon artikkeli, löysin Commonsista kuvan Heinäveden kirjastosta etupihoineen. Kirjastorakennuksen edessä näkyi tunnistamaton pronssiveistos. Mietin hetken, olisiko tuo Taru Mäntysen teos, joten kurkistin hänen kuvataidematrikkelin CV:hen. Kappas vain: sieltä löytyi aiemmin listaamaton teos Heinävedellä. Lisäsin sen listallemme ja sitten soitin Heinäveden kirjaston asiakaspalveluun. Ja sain selville kirjaston edessä olevan veistoksen teostiedot. Lisäsin tälle myös FB-linkin (permalinkiksi merkityntapahtumajärjestäjän facebook-linkin, jossa veistoksen nimi, tekijä ja vuosi on mainittu), vaikkei tuo taida olla toivotuin viite. Sitten nimike näkyviin listalle. Hieman harmittaa, että vajaa kuukausi sitten tuli käytyä muutaman kymmenen metrin päässä näistä molemmista veistoksista kuvausmatkalla ilman, että näistä nimikkeistä tiesi. Tämä osoittaa, että on hyvä jos kunnan koulu(je)n, museo(ide)n, kirjasto(je)n ja kunnantalon artikkelit olisi laitettu alulle ennen fotosafareita. Näitä laatiessa, kunnan wikimerkittäviin rakennuksiin liittyviä verkkosivuja ja paikkatietoa hakiessa löytää usein myös uusia julkisia taideteoksia tai muistomerkkejä. --Paju (keskustelu) 5. syyskuuta 2019 kello 16.35 (EEST)
thread_title: Kuvatut ja kuvaamattomat, tilannetietoa 8/2019

message: Lähdeteoksen valokuvan kuvatekstinä on Punaisten joukkohauta, Heinäveden Parkintauksen hautausmaa. Kuvassa on neljä vierekkäistä pientä sankarihautausmaan tyyppistä erillistä nimin varustettua muistokiveä (tyynykiveä, punaista graniittia tms) rivissä hautojen paikalla, muttei näy mitään yhteismuistomerkkiä tai muistoristiä. Yhteishauta, muttei varsinaista yhteismuistomerkkiä. Onko ajatuksia, kuuluuko listalle vai ei. Tässä olisi siis neljän vakaumuksensa puolesta henkensä menetteneen ihmisen yhteishauta. Muistaakseni olen kuvannut kahdenkin vuonna 1918 "punaisten" puolella taisteleen yhteistä hautakiveä toiselle listalle, kun sellainen on esimerkiksi hautausmaan opasteessa esille nostettu.--Paju (keskustelu) 21. elokuuta 2020 kello 22.56 (EEST)
=== Viitteet ===
thread_title:  Punaisten joukkohauta, Parkintauksen hautausmaa 

thread_title:  Viitteet